তাজপুর বন্দর নির্মাণের জন্য নতুন করে টেন্ডার ডাকল রাজ্য সরকার

তাজপুর: ২০২৬ এর বিধানসভা নির্বাচনের আগে রাজ্যের জন্য আসতে চলেছে সুখবর। তাজপুর বন্দর নির্মাণের (construction of Tajpur port) জন্য নতুন করে টেন্ডার ডাকল রাজ্য সরকার। প্রসঙ্গত বিশ্ব বাংলা বাণিজ্য সম্মেলনের পর আদানি গোষ্ঠীকে এই বন্দরের বরাত দেয়। কিন্তু কেন্দ্রের একটি শর্ত চাপানো চিঠির কারণে সেই টেন্ডার বাতিল হয়ে যায়। রাজ্য সরকারের উল্লেখিত শর্ত মানতে চায়নি বলে সব কিছু ঠিক হয়ে যাওয়ার পরেও তাজপুর বন্দরের বরাত হাতছাড়া হয় আদানি গোষ্ঠীর। এবার নতুন করে তাজপুর গভীর সমুদ্র বন্দর নির্মাণের উদ্যোগ নিল রাজ্য সরকার।

তাজপুর গভীর সমুদ্র বন্দর উন্নয়নের জন্য রাজ্য সরকারের অধীনে থাকা পশ্চিমবঙ্গ রাজ্য মেরিটাইম বোর্ডের পক্ষ পূর্ব মেদিনীপুর জেলায় তাজপুরে নকশা, নির্মাণ, অর্থায়ন, পরিচালনা এবং হস্তান্তর ভিত্তিতে একটি গ্রেনফিল্ড গভীর সমুদ্র বন্দর করে তোলার প্রস্তাব দিয়েছে। ইতিমধ্যে বিভিন্ন বিজ্ঞাপনের মাধ্যমে টেন্ডার ডাকল নবান্ন। তাজপুর গভীর সমুদ্র বন্দর নির্মাণের জন্য অভিজ্ঞ এবং যোগ্য দরদাতাদের কাছে দরপত্র আহ্বান জানল রাজ্য। রাজ্য সরকারের পক্ষ থেকে তাজপুর গভীর সমুদ্র বন্দরের জন্য উজ্জ্বলতম অংশসমুহ হিসাবে শর্ত অনুযায়ী নকশা, নির্মাণ, অর্থায়ন, পরিচালনা এবং হস্তান্তর ভিত্তিতে উন্নয়ন করতে হবে বলে উল্লেখ করা হয়েছে।

আরও পড়ুন: অধীর চৌধুরীর বিরুদ্ধে বহরমপুরে ধিক্কার মিছিল

এছাড়া শিল্প পার্কের জন্য ১ হাজার একর বন্দর নেতৃত্বাধীন, দায়মুক্ত জমি প্রাপ্যতা থাকবে বলে জানানো হয়েছে।পাশাপশি এই কাজের জন্য ৯৯ বছরের ছাড়ের সময়কাল নির্ধারিত করা হয়েছে। এছাড়াও বলা হয়েছে, যে ইচ্ছুক সংস্থাকে বন্দর নির্মাণের নকশা পরিকল্পনার ক্ষেত্রে নমনীয়তা রাখতে হবে। তাছাড়াও, বন্দরের সাথে রেল ও সড়ক যোগাযোগের জন্য রাষ্ট্রীয় সহায়তা প্রদান করতে হবে বলে টেন্ডার মাধ্যমে আহ্বান জানানো হয়েছে। সোমবার দিনই আরপিএফ বা রিকোয়েস্ট ফর প্রপোজাল জারি করা হয়েছে। ১৪ জানুয়ারি প্রাক বিড মিটিংয়ের তারিখ ধার্য করা হয়েছে। বিড জমা দেওয়ার শুরু তারিখ রাখা হয়েছে আগামী ১ ফেব্রুয়ারি। বিড জমা দেওয়ার শেষ তারিখ ২৭ ফেব্রুয়ারি ২০২৬ সালে স্থির করা হয়েছে। সমস্ত প্রক্রিয়া সম্পূর্ণ শেষ হলে। তার পরেই আগামী ৩ মার্চ ২০২৬ সালে বিড খোলা হবে বলে বিজ্ঞাপন দিয়ে জানাল রাজ্য সরকার।

দেখুন খবর